ଭାଜପାକୁ ଝଟ୍କାଃ ଘୁଞ୍ଚିବନି ପଶ୍ଚିମବଙ୍ଗ ପଞ୍ଚାୟତ ନିର୍ବାଚନ ନାମାଙ୍କନ ପତ୍ର ଦାଖଲ ତାରିଖ\nନୂଆଦିଲ୍ଲୀ, ୯।୪ଃ ପଶ୍ଚିମବଙ୍ଗ ପଞ୍ଚାୟତ ନିର୍ବାଚନ ପାଇଁ ନାମାଙ୍କନ ପତ୍ର ଦାଖଲ ତାରିଖ ଘୁଞ୍ଚିବନି ବୋଲି ସୋମବାର ସୁପ୍ରିମ୍କୋର୍ଟ ସୂଚିତ କରିଛନ୍ତି। ଶୀର୍ଷ ଅଦାଲତ ନିର୍ବାଚନ କାର୍ଯ୍ୟପ୍ରଣାଳୀରେ ହସ୍ତକ୍ଷେପ କରିବେ ନାହିଁ। ଏନେଇ ନିର୍ବାଚନ କମିଶନର ନିଷ୍ପତ୍ତି ନେବେ ବୋଲି ଅଦାଲତ କହିଛନ୍ତି।\nସ୍ବତନ୍ତ୍ର ରାଜ୍ୟ ପାହ୍ୟା ଦାବିଃ ରାଜଘାଟରେ ଟିଡିପି ଏମ୍ପିଙ୍କ ବିକ୍ଷୋଭ ପ୍ରଦର୍ଶନ\nନୂଆଦିଲ୍ଲୀ, ୯।୪ଃ ଆନ୍ଧ୍ରପ୍ରଦେଶକୁ ସ୍ବତନ୍ତ୍ର ରାଜ୍ୟ ପାହ୍ୟା ଦାବି ନେଇ ତେଲୁଗୁ ଦେଶମ୍ ପାର୍ଟି(ଟିଡିପି) ଏମ୍ପିମାନେ ରାଜଘାଟଠାରେ ସୋମବାର ବିକ୍ଷୋଭ ପ୍ରଦର୍ଶନ କରିଛନ୍ତି। ସେମାନେ ମହାତ୍ମା ଗାନ୍ଧୀଙ୍କୁ ଶ୍ରଦ୍ଧାଞ୍ଚଳି ଅର୍ପଣ କରିବା ସହିତ ଶାନ୍ତିପୂର୍ଣ୍ଣ ଭାବେ କେନ୍ଦ୍ର ସରକାରଙ୍କ ନିଷ୍ପତ୍ତିକୁ ବିରୋଧ କରିଛନ୍ତି।\nଦମ୍ଦମ୍ ରେଲଓ୍ବେ ଲାଇନ୍ରେ ବୋମା ବିସ୍ଫୋରଣଃ ଜଣେ ଆହତ, ୧୦ ବୋମା ଜବତ\nକଲିକତା, ୯।୪ଃ ପଶ୍ଚିମବଙ୍ଗ କଲିକତାର ଦମ୍ଦମ୍ କ୍ୟାଣ୍ଟନମେଣ୍ଟ୍ ରେଲଓ୍ବେ ଲାଇନ୍ଠାରେ ସୋମବାର ସକାଳେ ଏକ ବୋମା ବିସ୍ଫୋରଣ ହୋଇଛି। ଏଥିରେ ଜଣେ ଲୋକଙ୍କର ହାତ କଟିଯାଇଛି। ତାଙ୍କୁ ଗୁରୁତର ଅବସ୍ଥାରେ ଉଦ୍ଧାର କରି ହସ୍ପିଟାଲରେ ଭର୍ତ୍ତି କରାଯାଇଛି।\nସ୍ତ୍ରୀ ଅସ୍ଥାବର ସମ୍ପତ୍ତି ନୁହେଁଃ ସୁପ୍ରିମକୋର୍ଟ\nନୂଆଦିଲ୍ଲୀ, ୮।୪(ପି.ଟି.): ସ୍ତ୍ରୀ କୌଣସି 'ଅସ୍ଥାବର ସମ୍ପତ୍ତି' ନୁହେଁ କିମ୍ବା କୌଣସି ଏକ 'ସାମଗ୍ରୀ' ନୁହେଁ। ସ୍ତ୍ରୀଙ୍କୁ ତାଙ୍କ ସ୍ବାମୀଙ୍କ ସହ ବାଧ୍ୟକରି ରଖାଯାଇପାରିବ ନାହିଁ। ଏପରି କି ସ୍ବାମୀ ଯଦି ଚାହୁଁଥାଆନ୍ତି ତଥାପି ସ୍ତ୍ରୀଙ୍କୁ ବାଧ୍ୟ କରାଯାଇପାରିବ ନାହିଁ ବୋଲି ସୁପ୍ରିମକୋର୍ଟ ସ୍ପଷ୍ଟ କରିଛନ୍ତି। ଏକ ଆପରାଧିକ ମାମଲାର ଶୁଣାଣି ବେଳେ ସର୍ବୋଚ୍ଚ ଅଦାଲତ ଏହା କହିଛନ୍ତି।\nନୀରବ, ଚୋକ୍ସୀଙ୍କ ବିରୋଧରେ ଏନ୍ବିଡବ୍ଲ୍ୟୁ\nନୂଆଦିଲ୍ଲୀ,୮। ୪(ପି.ଟି): ପଞ୍ଜାବ ନ୍ୟାଶନାଲ ବ୍ୟାଙ୍କ(ପିଏନ୍ବି)ର ୧୩,୦୦୦ କୋଟି ଟଙ୍କାର ଋଣ ଦୁର୍ନୀତି ମାମଲାରେ ମୁଖ୍ୟ ଅଭିଯୁକ୍ତ ନୀରବ ମୋଦି ଏବଂ ମେହୁଲ ଚୋକ୍ସୀଙ୍କ ବିରୋଧରେ ଜାମିନବିହୀନ ଗିରଫ ପରଓ୍ବାନା(ଏନ୍ବିଡବ୍ଲ୍ୟୁ) ଜାରି ହୋଇଛି।\nମହିଳାମାନେ ବସ୍ତୁ ନୁହନ୍ତିଃ ସୁପ୍ରିମକୋର୍ଟ\nନୂଆଦିଲ୍ଲୀ,୮।୪ଃ ମହିଳାମାନଙ୍କ ଅଧିକାରକୁ ନେଇ ମାନ୍ୟବର ସୁପ୍ରିମକୋର୍ଟ ଏକ ବଡ ଟିପ୍ପଣୀ ଦେଇଛନ୍ତି। ଏକ ମାମଲାର ଶୁଣାଣି ବେଳେ କୋର୍ଟ କହିଛନ୍ତି କୌଣସି ପତି ତାଙ୍କ ପତ୍ନୀଙ୍କୁ ଜବରଦସ୍ତ ତାଙ୍କ ସହ ରହିବାକୁ କହିପାରିବେ ନାହିଁ।\nଛତିଶଗଡ ଚାଉଳ ଖାଇଲେ ଭଲ ହେବ କ୍ୟାନସର\nବମ୍ବେ,୮।୪ଃ ଭାଭା ଆଟୋମିକ ରିସର୍ଚ୍ଚ ସେଣ୍ଟର(ବିଏଆର୍ସି)ର ଏକ ଗବେଷଣାରୁ କିଛି ନୂଆ ତଥ୍ୟ ପଦାକୁ ଆସିଛି। ଛତିଶଗଡରେ ଚାଷ କରାଯାଉଥିବା କିଛି କିସମର ଧାନରେ ମାରାତ୍ମକ ରୋଗ ପ୍ରତିରୋଧକ ଶକ୍ତି ଥିବା ବୈଜ୍ଞାନିକମାନେ କହିଛନ୍ତି।\nଉତ୍ତରାଖଣ୍ଡରେ ନେପାଳ ପ୍ରଧାନମନ୍ତ୍ରୀ\nପନ୍ତନଗର,୮।୪ଃ ନେପାଳ ପ୍ରଧାନମନ୍ତ୍ରୀ କେ ପି ଶର୍ମା ଓଲି ରବିବାର ଉତ୍ତରାଖଣ୍ଡର ପନ୍ତନଗରରେ ପହଞ୍ଚିଛନ୍ତି। ସେଠାରୁ ସେ ଜିବି ପନ୍ତ କୃଷି ବୈଷୟିକ ବିଶ୍ୱବିଦ୍ୟାଳୟ ଯାଇଛନ୍ତି।\nପଶ୍ଚିମବଙ୍ଗରେ ଥମୁ ନାହିଁ ହିଂସା\nକଲିକତା,୮।୪ଃ ପଶ୍ଚିମ ବଙ୍ଗରେ ତ୍ରିସ୍ତରୀୟ ପଞ୍ଚାୟତ ନିର୍ବାଚନକୁ ନେଇ ଆରମ୍ଭ ହୋଇଛି ମହାସଂଗ୍ରାମ। ଗତ ୬ଦିନ ହେବ ଆରମ୍ଭ ହୋଇଥିବା ପ୍ରାର୍ଥିପତ୍ର ଦାଖଲକୁ ନେଇ କେଉଁଠି ନା କେଉଁଠି ହିଂସା ଦେଖିବାକୁ ମିଳିଛି।\nବମ୍ବେ,୮।୪ଃ ସିନା ବୋରା ହତ୍ୟାକାଣ୍ଡରେ ଜେଲଦଣ୍ଡ ଭୋଗୁଥିବା ଇନ୍ଦ୍ରାଣୀ ମୁଖାର୍ଜୀଙ୍କ ଅବସ୍ଥା ଗୁରୁତର ହେବାରୁ ସେ ଏବେ ଆଇସିୟୁରେ ଚିକିତ୍ସିତ ହେଉଛନ୍ତି। ତାଙ୍କର ଅଲଟ୍ରା ସାଉଣ୍ଡ, ସିଟି ସ୍କାନ, ଏମ୍ଆର୍ଆଇ ଭଳି କିଛି ପରୀକ୍ଷା କରାଯାଇଛି।\nପୋଲିସର ଥାର୍ଡ ଡିଗ୍ରୀ\nଲକ୍ଷ୍ନୌ,୮।୪ଃ ଉତ୍ତର ପ୍ରଦେଶ ମାଉ ଜିଲାର ଜଣେ ପୋଲିସ ସବ୍-ଇନ୍ସପେକ୍ଟରଙ୍କ ଭିଡିଓ ଏବେ ଭାଇରାଲ ହେବାରେ ଲାଗିଛି। ଖୁଣ୍ଟରେ ବାନ୍ଧି ଜଣେ ବଳାତ୍କାରୀଙ୍କୁ ଉକ୍ତ ପୋଲିସ ପିଟୁଥିବା ଦେଖିବାକୁ ମିଳିଛି।\nରାଜନଙ୍କୁ ପ୍ରଶ୍ନ କରିବ ସିବିଆଇ\nନୂଆଦିଲ୍ଲୀଃ ୭।୪ଃ ଅଡୁଆରେ ଭାରତୀୟ ରିଜର୍ଭ ବ୍ୟାଙ୍କର ପୂର୍ବତନ ଗଭର୍ନର ରଘୁରାମ ରାଜନ। ୮୦ଃ୨୦ ସୁନା ଆମଦାନୀ ସ୍କିମ୍କୁ ନେଇ କେନ୍ଦ୍ରୀୟ ତଦନ୍ତ ବ୍ୟୁରୋ(ସିବିଆଇ) ତାଙ୍କୁ ପ୍ରଶ୍ନ କରିପାରେ। ଏ ସମ୍ପର୍କରେ ରାଜନଙ୍କୁ କେଉଁ କେଉଁ ପ୍ରଶ୍ନ ପଚରାଯିବ ତାହାର ଏକ ଲିଖିତ ନକଲ ସିବିଆଇ ପ୍ରସ୍ତୁତ କରୁଛି। ଏହି ପ୍ରଶ୍ନ ରାଜନଙ୍କ ପାଖକୁ ଖୁବ୍ଶୀଘ୍ର ପଠାଯିବ ବୋଲି ଏକ ନିର୍ଦ୍ଦିଷ୍ଟ ଗଣମାଧ୍ୟମ ପ୍ରକାଶ କରିଛି।\nଅବିବାହିତା ସାବାଳକ ଝିଅ ଭରଣପୋଷଣ ଦାବି କରିପାରିବେ\nବମ୍ବେ,୭।୪(ପି.ଟି.)- ୧୮ ବର୍ଷ ଛୁଇଁବା ସତ୍ତ୍ୱେ ଜଣେ ଅବିବାହିତା ଝିଅ ବାପାଙ୍କଠାରୁ ଭରଣପୋଷଣ ଦାବି କରିପାରିବେ। ମା-ବାପା ଛାଡ଼ପତ୍ର ଦେଇଥିଲେ କିମ୍ବା ଆଇନଗତ ଭାବେ ପରସ୍ପର ସହ ସମ୍ପର୍କ ତୁଟାଇଥିଲେ, ସେମାନଙ୍କଠାରୁ ଜନ୍ମିତ କନ୍ୟାଙ୍କ କ୍ଷେତ୍ରରେ ଏହି ନିୟମ ଲାଗୁ ହେବ। ଖାଲି ସେତିକି ନୁହେଁ, ସାବାଳିକା ଝିଅ ପାଇଁ ମଧ୍ୟ ଜଣେ ସ୍ବାମୀ ପରିତ୍ୟକ୍ତା ମହିଳା ଭରଣପୋଷଣ ଦାବି କରିପାରିବେ ବୋଲି ବମ୍ବେ ହାଇକୋର୍ଟ କହିଛନ୍ତି।\n୧୨ରେ ଇସ୍ରୋର ଆଉ ଏକ ଅଭିଯାନ\nନୂଆଦିଲ୍ଲୀଃ ଉଚ୍ଚକ୍ଷମତାସମ୍ପନ୍ନ ଯୋଗାଯୋଗ ଭିତ୍ତିକ ଏସ୍-ବ୍ୟାଣ୍ଡ ଉପଗ୍ରହ ଜିସାଟ୍-୬ଏରୁ ଯୋଗାଯୋଗ ବିଚ୍ଛିନ୍ନ ହେବା ହେବା ପରେ ପରବର୍ତ୍ତୀ ଅଭିଯାନକୁ ନେଇ ଆଗେଇଛି ଭାରତୀୟ ମହାକାଶ ଗବେଷଣା ସଂସ୍ଥାନ (ଇସ୍ରୋ)। ଏପ୍ରିଲ ୧୨ରେ ନିଜର ଦିଗନିର୍ଣ୍ଣୟକାରୀ ଉପଗ୍ରହ ଆଇଆର୍ଏନ୍ଏସ୍ଏସ୍-୧ଆଇର ଉତ୍କ୍ଷେପଣ ଲାଗି ଇସ୍ରୋ ଏବେ ପ୍ରସ୍ତୁତି ଚଳାଇଛି।\nକ୍ରେନ ମାଡିଯିବାରୁ ସ୍କୁଲ ଛାତ୍ରୀ ମୃତ\nକଲିକତା,୭।୪ଃ କଲିକତାର ତାରତଳାରେ ଶନିବାର ଅପରାହ୍ନରେ ଏକ ଅଭାବନୀୟ ଘଟଣା ଘଟିଛି। ସ୍କୁଲରୁ ଫେରୁଥିବା ବେଳେ ଜଣେ ଅଷ୍ଟମ ଶ୍ରେଣୀ ଛାତ୍ରୀଙ୍କ ଉପରେ କ୍ରେନ୍ ମାଡିଯିବା ଫଳରେ ତାଙ୍କର ମୃତ୍ୟୁ ଘଟିଛି। ଛାତ୍ରୀଜଣକ ହେଲେ ସୋହିନୀ ଗୁପ୍ତା।
